Odense Adresse-Contoirs Efterretninger, 1828-05-30
Den russisk tyrkiske Krig. Fra flere Sider meldes, at den store russiske Armee den 7 Mai ogsaa er gaaet over Donau ved Staden Gallac; (med 5000 Jndvaanere ved Pruthflodens Udløb i Donau). Ved deres Nærmelse antændte Tyrkerne efter gammel Viis Staden paa alle fire Hjørner og trak sig til Fæstningen Braila(ved Donau), som Russerne strax have indsluttet. Fra Moldau rykkede de alt den 9de om Aftenen ind i Foczan(i Wallachiet), hvorfra en Kolonne vendte sig imod Donau, for at forebygge en mulig Bevægelse af Tyrkerne. Den 11te ventedes Russerne til Bucharest, hvor Hospodaren, formodentlig kun for et Syns Skyld, traf Anstalter til sin Afreise til Konstantinopel. Til samme Tid som Feldttoget er aabnet til Lands, har en russisk Flaade med 12,000 Mk. ombord viist sig ved Donau=Mundingen i Sorthavet og styrede Koursen til Varna (i Bulgarien), hvor Man troer, at den vil udskibe Tropperne og ved en Diversiontvinge Tyrkerne til at forlade deres Stilling ved Donau. Ogsaa haves allerede Efterretning i Petersburg, at General Paskewitschs Korps, som er bestemt til, over Erzerum at trænge frem mod Natolien, er passeret Tiflis. J Cronstadt udrustes endnu 4 Linieskibe og 4 Fregatter, til at forstærke den russiske Eskadre i Archipelagus under Grev Heiden. Keiseren indtraf Natten mellem den 8 og 9 Mai til Gatschina, den 10de til Witebsk og samme Aften til Mohillew, hvor Hs. Majestæt steeg af hos Feldtmarskal Grev Sacken, og efter her at have hørt Messe og taget Militair=Anstalterne i Øiesyn, fortsattes næste Aften Reisen til Schitomir. Medens Russerne saaledes paa alle Punkter forfølge deres Maal, synes Man i Serailet neppe at ane den overhængende Fare, hvad enten denne Ligegyldighed nu maa tilskrives Tyrkernes Tillid til, at de andre europæiske Magter ikke ville tillade mere end Fyrstendømmernes Besættelse, eller deres Uvidenhed om Europas Stilling og det bekjendte Egensind, hvorefter Ordet Eftergivenhed ikke findes i den tyrkiske Diplomatiks Ordbog, da Porten ene kan gjøre frivillig Afstaaelser. Dog, med Skræk ville døvel vaagne af Drømmen og for sildig angre, ei at have hørt Fornuftens Stemme. Den hele tyrkiske saakaldte Donau=Hær anslaaes i det Høieste til 40,000 Md. Ved Adrianopel skulle 80,000 Md. være samlede og 100,000 Mk. i Nærheden af Konstantinopel. General-Skatmesteren er vel afgaaet til Armeen; men da de offentlige Kasser alt ere udtømte, har Sultanen maattet aabne for sin Privatskat til Krigsomkostningernes Bestridelse. Massen af Muselmændene røber ingen synderlig Enthusiasme, og den Lunkenhed, hvormed Rustningerne drives, vidner ikke heller om de Stores Jver. Ønsket og Fred er almindeligt. Hussein Bey vil kun paa visse Vilkaar antage Kommandoen over Armeen ved Adria. nopel og de øvrige Anførere vægre sig formelig, som Janitskarerne fordum, ved at forlade Hovedstaden. Reis-Effende skal endog have nedstemt Sproget og yttret til en frankisk Tolk: "Alt synes at have sammensvoret sig imod Porten, og jo mere Faren nærmer sig, desto mere trækker dens saakaldte Venner sig tilbage. Kornhandelen fra Sorthavet, er atter spærret, og 17 østerrigske Skibe, uagtet alle Forestillinger af Jnternuntius, tvungne til at aflevere deres Ladninger i Regjeringens Magasiner. Jfølge den foreløbige Overeenskomst er kun ogsaa tilladt de nordamerikanske Skibe frit Jndløb i Kanalen ved Konstantinopel, men ikke i Sorthavet. Jmod Løvte om, at ingen tyrkiske Tropper skulle rykke ind i Servien, er det nu paalagt de serviske Deputerede at opfordre deres Landsmænd til, ufortøvet at aflevere alle Vaaben til Paschaen af Belgrad.